हथियारों की वैश्विक ब्रिकी 400 अरब डॉलर के पार  
वर्ष 2009 में वैश्विक स्तर पर हथियारों की बिक्री 401 अरब डॉलर रही। अमेरिका सबसे बड़ा हथियार विक्रेता रहा।
स्वीडन के एक विचारक मंडल (थिंक टैंक) ने कहा है कि वर्ष 2009 में वैश्विक स्तर पर हथियारों की बिक्री 401 अरब डॉलर रही। अमेरिका सबसे बड़ा हथियार विक्रेता रहा।  स्टॉकहोम अंतरराष्ट्रीय शांति अनुसंधान संस्थान ने एक रिपोर्ट में कहा है, वर्ष 2009 में वैश्विक मंदी के बावजूद दुनिया की 100 शीर्ष हथियार निर्माता कंपनियों ने 401 अरब डॉलर की ब्रिकी की। यह वर्ष 2008 की तुलना में 14.8 अरब डॉलर अधिक है। इसकी रिपोर्ट में कहा गया है कि 61.5 फीसदी हथियारों की बिक्री अमेरिका की 45 कंपनियों की ओर से की गई। 100 कंपनियों की सूची में 10 एशियाई थीं। इनमें जापान की चार और भारत की तीन रहीं।